Ivanov nuk e nënshkruan vendimin për ndryshimin e emrit të Maqedonisë
“Nuk kam mandat që ta nënshkruaj vendimin. Nuk pranoj ndryshimin e Kushtetutës me qëllim ndryshimin e emrit kushtetues”, tha zyra e zotit Ivanov, duke cituar Presidentin
Presidenti maqedonas Gjorgje Ivanov ka bërë të ditur se nuk e nënshkruan vendimin e parlamentit për ratifikimin e marrëveshjes për ndryshimin e emrit të Maqedonisë. “Nuk kam mandat që ta nënshkruaj vendimin. Një nga shtyllat e politikës sime të programit parazgjedhor ka qenë se nuk pranoj ndryshimin e Kushtetutës me qëllim ndryshimin e emrit kushtetues”, nënvizon Ivanov në një komunikatë të lëshuar nga zyra e tij. Ai thekson më tej se nuk pranon ide as propozime të cilat “do ta rrezikonin identitetin kombëtar maqedonas, veçoritë e kombit maqedonas, gjuhën maqedonase dhe modelin maqedonas të bashkëjetesës”. Z. Ivanov thotë se marrëveshja me Greqinë nuk ka bazë kushtetuese: se ligji për ratifikimin e marrëveshjes nuk është në përputhje me nenet 51, 118 dhe 119 të Kushtetutës së Republikës së Maqedonisë. Ai vlerëson se marrëveshja e vë Maqedoninë në një pozitë të nënrenditur dhe të varur ndaj një shteti tjetër, përkatësisht ndaj Greqisë dhe kjo, sipas tij, “është e dënueshme me ligj prej më së paku pesë vjet burg për personin që e bën këtë vepër”. Parlamenti i Maqedonisë para një jave e miratoi me 69 vota marrëveshjen e nënshkruar në rajonin e Prespës greke më 17 qershor nga ministrat e jashtëm të Greqisë dhe Maqedonisë, Nikos Kotzias dhe Nikolla Dimitrov në praninë e kryeministrave të dy vendeve fqinje dhe të zyrtarëve të lartë të Bashkimit Evropian dhe të OKB-së. Pas këtij vendimi të presidentit maqedonas, parlamenti pritet ta miratojë për së dyti marrëveshjen, pa zhvilluar më debat dhe në një rast të tillë presidenti i vendit, sipas kushtetutës, detyrohet ta dekretojë vendimin. Por, Ivanov ka treguar edhe më parë se nuk i përfillë detyrimet kushtetuese, siç ishte rasti me ligjin e gjuhëve që i mundësonte një shtrirje të gjerë përdorimit të gjuhës shqipe e që nuk mund të hyjë në fuqi pa nënshkrimin e presidentit. Nga ana tjetër, qeveria ka paralajmëruar se do të organizojë referendumin në muajt shtator ose tetor ku qytetarët do të deklaroheshin në mbështetje ose jo të emrit Maqedonia e Veriut. Debatet po zhvillohen mbi shkallën e pjesëmarrjes së votuesve në referendum. Dhe nese ai do të jetë i detyrueshëm ose obligativ, apo konsultativ. Në rastin e parë, rezultati i referendumit i detyron institucionet shtetërore që ta zbatojnë vendimin e dalë në referendum. Maqedonia ka rreth një milion e tetëqind mijë votues të regjistruar. Analisti Sefer Tahiri mendon se autoritetet do ta bëjnë ashtu siç ka parlajmëruar kryeministri Zaev, që shkalla e daljes në referendum të jetë pesëdhjetë përqind: SB: “”, thotë Tahiri. Analisti vlerëson se referendumi është shumë i rëndësishëm jo vetëm për çështjen e emrit të vendit por edhe për proceset e integrimit euro-atlantik. Ndërkohë, ai mendon se shqiptarët do të kenë rolin kryesor në suksesin ose jo të rezultatit në referendum. , thotë analisti. Partitë e koalicionit qeveritar kanë qëndrime të qarta në lidhje me referendumin, përkatësisht mbështesin emrin Republika e Maqedonisë së Veriut, ndërsa VMRO-DPMNE-ja opozitare e kundërshton marrëveshjen dhe emrin e ri, por nuk ka marrë një vendim të prerë nëse do të thërrasë përkrahësit e saj për të dalë në referendum. ”, thekson analisti Sefer Tahiri. Sekretari i përgjithshëm i NATO-s Jens Stoltenberg ka thënë dje se do të varet nga referendumi nëse do t’i dërgohet ftesë Maqedonisë së Veriut për anëtarësim në organizatë. Ndërkaq, Sekretari Amerikan i Shtetit, Mike Pompeo ka kërkuar nga Franca që të mos e pengojnë integrimin e Maqedonisë në NATO dhe për çeljen e bisedimeve me Bashkimin Evropian. Drejtues shtetërorë me ndikim dhe të organizatave ndërkombëtare kanë uruar kryeministrat Zaev dhe Tsipras për marrëveshjen.